title: Deċiżjoni tal-Kunsill 2006/631/ĠAI ta' l- 24 ta' Lulju 2006 li tistipula d-data ta' applikazzjoni ta' ċerti dispożizzjonijiet tad-Deċiżjoni 2005/211/ĠAI dwar l-introduzzjoni ta' xi funzjonijiet ġodda għas-Sistema ta' Informazzjoni ta' Schengen, anke fil-ġlieda kontra t-terroriżmu

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               338

         DEĊIŻJONI TAL-KUNSILL 2006/631/ĠAI
   ta' l-24 ta' Lulju 2006
   li tistipula d-data ta' applikazzjoni ta' ċerti dispożizzjonijiet tad-Deċiżjoni 2005/211/ĠAI dwar l-introduzzjoni ta' xi funzjonijiet ġodda għas-Sistema ta' Informazzjoni ta' Schengen, anke fil-ġlieda kontra t-terroriżmu
   IL-KUNSILL TA’ L-UNJONI EWROPEA,
   Wara li kkunsidra d-Deċiżjoni tal-Kunsill 2005/211/ĠAI ta' l-24 ta' Frar 2005 dwar l-introduzzjoni ta’ xi funzjonijiet ġodda fis-Sistema ta’ Informazzjoni ta’ Schengen, inklużi fil-ġlieda kontra t-terroriżmu (1), u b'mod partikolari l-Artikolu 2(4) tagħha,
   Billi:

               (1)

               L-Artikolu 2(4) tad-Deċiżjoni 2005/211/ĠAI jispeċifika li ċerti dispożizzjonijet ta' l-Artikolu 1 ta' dik id-Deċiżjoni għandhom jibdew ikollhom effett minn data li għandha tiġi stipulata mill-Kunsill, hekk kif il-prekondizzjonijiet meħtieġa jkunu ġew sodisfatti, u li l-Kunsill jista' jiddeċiedi li jistipula dati differenti fir-rigward ta' meta jibdew ikollhom effett dawk id-dispożizzjonijiet.

               (2)

               Il-prekondizzjonijiet imsemmija fl-Artikolu 2(4) imsemmi hawn fuq ġew sodisfatti fir-rigward ta' l-Artikolu 1(9), u ta' l-Artikoli 101A u 101B ġodda, tad-Deċiżjoni 2005/211/ĠAI.

               (3)

               Fir-rigward ta’ l-Iżvizzera, din id-Deċiżjoni tikkostitwixxi żvilupp tad-dispożizzjonijiet ta’ l-acquis ta’ Schengen fis-sens tal-Ftehim iffirmat bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen, li jaqa’ fil-qasam imsemmi fl-Artikolu 1, punt G tad-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill ta' l-Unjoni Ewropea u r-Repubblika ta' l-Iżlanda u r-Renju tan-Norveġja dwar l-assoċjazzjoni ta' dawn iż-żewġ Stati ma' l-implimentazzjoni, l-applikazzjoni u l-iżvilupp tal-acquis ta' Schengen (2), meta jinqara flimkien ma' l-Artikoli 4(1) tad-Deċiżjoni tal-Kunsill 2004/849/KE (3) u d-Deċiżjoni tal-Kunsill 2004/860/KE (4), it-tnejn li huma tal-25 ta' Ottubru 2004 dwar l-iffirmar, f’isem l-Unjoni Ewropea, u dwar l-iffirmar f’isem il-Komunità Ewropea, u dwar l-applikazzjoni provviżorja ta’ ċerti dispożizzjonijiet ta’ dak il-Ftehim mal-Konfederazzjoni Żvizzera,

         IDDEĊIEDA KIF ĠEJ:
   Artikolu 1
   L-Artikolu 1(9), 101A u 101B tad-Deċiżjoni 2005/211/ĠAI għandhom japplikaw mill-1 ta' Ottubru 2006.
   Artikolu 2
   Din id-Deċiżjoni għandha tidħol fis-seħħ fid-data ta’ l-adozzjoni tagħha.
   Għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 24 ta’ Lulju 2006.

            Għall-Kunsill

            Il-President

         K. RAJAMAKI

      (1)  ĠU L 68, 15.3.2005, p. 44.

      (2)  ĠU L 176, 10.7.1999, p. 31.

      (3)  ĠU L 368, 15.12.2004, p. 26.

      (4)  ĠU L 370, 17.12.2004, p. 78.


title: 2013/401/PESK: Deċiżjoni tal-Kumitat Politiku u ta' Sigurtà EUCAP SAHEL Niger/1/2013 tat- 23 ta' Lulju 2013 li testendi l-mandat tal-Kap tal-missjoni ta' PSDK tal-Unjoni Ewropea fin-Niger (EUCAP SAHEL Niger)

text:
               27.7.2013

               MT

               Il-Ġurnal Uffiċjali tal-Unjoni Ewropea

               L 202/24

         DEĊIŻJONI TAL-KUMITAT POLITIKU U TA' SIGURTÀ EUCAP SAHEL NIGER/1/2013
   tat-23 ta' Lulju 2013
   li testendi l-mandat tal-Kap tal-missjoni ta' PSDK tal-Unjoni Ewropea fin-Niger (EUCAP SAHEL Niger)
   (2013/401/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2012/392/PESK tas-16 ta’ Lulju 2012 dwar il-missjoni tal-PSDK tal-Unjoni Ewropea fin-Niġer (EUCAP SAHEL Niger) (1),
   Billi:

               (1)

               Skont l-Artikolu 9 (1) tad-Deċiżjoni 2012/392/PESK, il-Kumitat Politiku u ta' Sigurtà (KPS) huwa awtorizzat, f’konformità mal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal-missjoni ta' PSDK tal-Unjoni Ewropea fin-Niger (EUCAP SAHEL Niger), inkluża d-deċiżjoni tal-ħatra ta' Kap tal-Missjoni.

               (2)

               Fis-17 ta' Lulju 2012, il-KPS adotta d-Deċiżjoni EUCAP SAHEL Niger/1/2012 (2), li taħtar lill-Ġeneral Francisco ESPINOSA NAVAS bħala Kap tal-Missjoni ta' EUCAP SAHEL Niger mis-17 ta' Lulju 2012 sas-16 ta' Lulju 2013.

               (3)

               Fid-9 ta' Lulju 2013, il-Kunsill adotta d-Deċiżjoni 2013/368/PESK (3) li testendi l-perijodu kopert bl-ammont ta’ referenza finanzjarja ta' EUCAP SAHEL Niger sal-31 ta' Ottubru 2013.

               (4)

               Fit-12 ta' Lulju 2013, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona l-estensjoni tal-mandat tal-Ġeneral Francisco ESPINOSA NAVAS bħala Kap tal-Missjoni ta' EUCAP SAHEL Niger mis-17 ta' Lulju 2013 sal-31 ta' Ottubru 2013,

         ADOTTA DIN ID-DEĊIŻJONI:
   Artikolu 1
   Il-mandat tal-Ġeneral Francisco ESPINOSA NAVAS bħala Kap tal-missjoni tal- EUCAP SAHEL Niger, huwa b'din estiż sal-31 ta' Ottubru 2013.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mis-17 ta’ Lulju 2013.

      Magħmul fi Brussell, it-23 ta’ Lulju 2013.

            Għall-Kumitat Politiku u ta’ Sigurtà

            Il-President

         W. STEVENS

      (1)  ĠU L 187, 17.7.2012, p. 48.

      (2)  Deċiżjoni tal-Kumitat Politiku u ta’ Sigurtà EUCAP SAHEL/Niger/1/2012 tas-17 ta’ Lulju 2012 dwar il-ħatra tal-Kap tal-Missjoni ta' PSDK tal-Unjoni Ewropea fin-Niger (EUCAP SAHEL Niger) (ĠU L 200, 27.7.2012, p. 17).

      (3)  Deċiżjoni tal-Kunsill 2013/368/PESK tad- 9 ta’ Lulju 2013 li temenda d-Deċiżjoni 2012/392/PESK dwar il-Missjoni tal-PSDK tal-Unjoni Ewropea fin-Niġer (EUCAP Sahel Niger) (ĠU L 189, 10.7.2013, p. 13).


title: 2014/655/UE: Deċiżjoni tal-Kunsill tat- 8 ta' Settembru 2014 li taħtar membru supplenti Estonjan fil-Kumitat tar-Reġjuni

text:
               9.9.2014

               MT

               Il-Ġurnal Uffiċjali tal-Unjoni Ewropea

               L 268/13

         DEĊIŻJONI TAL-KUNSILL
   tat-8 ta' Settembru 2014
   li taħtar membru supplenti Estonjan fil-Kumitat tar-Reġjuni

      (2014/655/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta tal-GvernEstonjan,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Juri GOTMANS sar vakanti siġġu ta' membru supplenti fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2015:

               —

               Is-Sur Juri GOTMANS, Mayor of Haanja Rural Municipality (bidla tal-mandat).

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-8 ta' Settembru 2014.

            Għall-Kunsill

            Il-President

         S. GOZI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.